
Ministru kabineta rīkojums Nr. 104
Rīgā 2026. gada 3. martā (prot. Nr. 11 37. §)
Par valstij piederošā nekustamā īpašuma "Autoceļš V15" Mārupes pagastā, Mārupes novadā, nodošanu Mārupes novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Mārupes novada pašvaldības īpašumā valstij piederošo nekustamo īpašumu "Autoceļš V15" (nekustamā īpašuma kadastra Nr. 8076 006 0119) – zemes vienību (zemes vienības kadastra apzīmējums 8076 006 0415) 3,63 ha platībā, zemes vienību (zemes vienības kadastra apzīmējums 8076 012 0141) 1,0221 ha platībā un uz tām izbūvēto komplekso inženierbūvi "Autoceļa V15 1. posms" (būves kadastra apzīmējums 8076 006 0415 001) – valsts vietējā autoceļa V15 "Rīgas robeža–Silnieki–Puķulejas" posmu no 3,664. km līdz 5,828. km – Mārupes pagastā, Mārupes novadā (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Mārupes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Mārupes novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Mārupes novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

